In nomine Verbi incarnati. Notum sit omnibus fidelibus quod ego Stephanus dono Domino Deo et sanctis apostolis ejus Petro et Paulo, ad locum Cluniacum, de æreditate mea quæ est in pago Matisconensi et in villa Bergone, curtilum unum qui undique terminatur terra Sancti Petri, et unum campum qui conjacet ad Pessai... et terminatur ad orientem terra Teberti, ad meridiem terra Sancti......... ad occasum terra Raculfi, ad septentrionem vero terminatur via publica. Et in alio loco dono vineam unam quæ terminatur ad orientem terra Raculfi, ad meridiem terra Sancti Pontii, ad occasum terra Sancti Petri, ad septemtrionem vero terminatur terra Rotgerii rursusque Sancti Petri; et unum pratum dono ad Certiacum. Igitur hæc tria sic nominata et sic terminata dono Deo et sanctis apostolis Petro et Paulo, atque Cluniacensibus monachis, presentibus vel futuris, pro remedio animæ meæ vel parentum meorum, et pro elemosina sepulturæ meæ. Ego Stephanus sic facio et sic confirmo. S. Raculfi. S. Rotgerii. S. Landrici. S. Bernardi. S. Andreæ presbiteri. S. Duranni. S. Gontaldi. S. Duranni alterius. S. Stephani alterius. Raculfus fidejussor extitit in causa ista.